شەفەق
نیوز/ سەرچەوەیگ ئەمنی لە ناحیەی بسیە باشوور پارێزگای موسەنا، ئمڕوو چوارشەممە،
خەوەردا لە ئازادکردن دوو رفیاگ لەبان ری ناودەوڵەتی.
سەرچەوەگە
ئەرا ئاژانس شەفەق نیوز وت: هیزیگ ئەمنی لە یەکیگ لە خاڵەیل بان ری ناودەوڵەتی لەناو
سنوور ناحیەی بسیە باشوور پارێزگای موسەنا، ماشینیگ جێب وسان، و وەکوتپڕ خاوەنەگەی
دەسگیر کرد.
سەرچەوەگە
دیاری کرد ک هیزەگە دوو کەس لەناو ماشینەگە پەیا کرد، ک لەناوی دەسیان بەسیاگە، و وەکوتپڕ
ئازاد کریان.
هەرلیوا،
سەرچەوەیگ ئەمنی لە دیالە، خەوەردا لە تەقیان تفەنگ راویگ وەدەس گەنجیگ لە دەورگرد
قەزای خاڵس.
سەرچەوەگە
ئەرا ئاژانس شەفەق نیوز وت: گەنجیگ وە تەقیان تفەنگیگ راو مەوقەی راوکردنی لە حەی زەهرا
لە قەزای خاڵس گیانی لەدەسدا.
وتیش:
تەرم گەنجەگە ئەرا پزشک دادوەری کلکریا، و دەسەڵاتەیل لێکۆڵینەوە لە رویداوەگە واز
کردن.
